**Kecskeméti Tankerületi Központ**

**Adatkezelési tájékoztatója**

**szerződéses partnerek részére**

**I. Adatkezelő megnevezése**

Kecskeméti Tankerületi Központ

Székhelye/ postacím: 6000 Kecskemét, Homokszem utca 3-5.

E-mail cím: kecskemet@kk.gov.hu

Telefon/Fax: +36 (76) 795-232

Honlap: kk.gov.hu/elerhetoseg-ke

A Kecskeméti Tankerületi Központ adatvédelmi tisztviselőjének adatai:

Szilágyiné dr. Nagy Dóra

Elérhetőségei: e-mail: dora.nagy.szilagyine@kk.gov.hu, Telefon: 06/76/795-511

**II. Az adatkezelés célja**

A Tankerületi Központ, mint adatkezelő tájékoztatást ad a vele kapcsolatba kerülő jogi személyek, jogi személyiséggel nem rendelkező társaság és egyéb felek természetes személy képviselői, kapcsolattartói, továbbá természetes személy szerződéses partnerei személyes adatainak kezelésére vonatkozó adatkezelési szabályokról.

A szerződés, megállapodás előkészítése, megkötése és teljesítése, valamint a felek közötti kapcsolattartás lehetővé tétele céljából a Tankerületi Központ a szerződéskötési eljárás során képviseletre és aláírásra jogosult személyek, a teljesítésigazoló személyek, a szerződésben megjelölt kapcsolattartók illetve a szerződés teljesítésében egyéb módon résztvevők, közreműködők (érintettek) személyes adatait kezeli.

**III. Az adatkezelés jogalapja**

Az adatkezelés jogalapja a GDPR 6. cikk (1) bekezdés e) pontjában meghatározott közfeladat ellátása.

**IV. Kezelt adatok köre**

Természetes személy szerződő fél esetén: név, anyja neve, születési hely és idő, lakcím, telefonszám, e-mail cím.

Jogi személy esetén: képviselője neve, valamint a kapcsolattartó neve, telefonszáma, email címe.

Számlázáshoz szükséges adatok: adóazonosító jel, egyéni vállalkozó esetén adószám, bankszámlaszám, e-mail cím, egyéb a szerződés teljesítéséhez feltétlenül szükséges adatok.

A személyes adatokat az érintett bocsátja az Adatkezelő rendelkezésére.

**V. Az adatkezelés időtartama**

A számlákat jogi kötelezettség miatt legalább 8 évig megőrizzük.

A számlakiállítás alapjául szolgáló iratok (pl. megbízási szerződések) megőrzési ideje 8 év.

Szerződés teljesítéséhez kapcsolódó adatok megőrzése a szerződés megszűnésétől számított 5 év.

**VI. Az adatokhoz hozzáférők köre**

A IV. pontban rögzített személyes adatokat kizárólag az Adatkezelő szerződéskötési eljárásának lebonyolítása, valamint a szerződés teljesítése során eljáró munkavállalói ismerhetik meg.

**VII. Az érintett adatkezeléssel kapcsolatos jogai**

A Tankerületi Központ az érintett jogai gyakorlására irányuló kérelmét az annak beérkezésétől számított legfeljebb 30 napon belül teljesíti. A kérelem beérkezésének a napja a határidőbe nem számít bele.

1. Hozzáféréshez való jog

Az érintett az I. pontban megadott elérhetőségen keresztül, írásban kérheti, hogy a Tankerületi Központ tájékoztassa:

* személyes adatainak kezelése folyamatban van e, és ha ilyen adatkezelés folyamatban van, jogosult arra, hogy megismerje azt,
* milyen személyes adatait;
* milyen jogalapon;
* milyen adatkezelési célból;
* milyen forrásból,
* mennyi ideig kezeli;
* a Tankerületi Központ kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait.

Az adatbiztonsági követelmények teljesülése és az érintett jogainak védelme érdekében a tájékoztatás, az adatokba történő betekintés, illetve azokról másolat kiadása is az érintett személyének azonosításához kötött.

2. Helyesbítéshez való jog

Az érintett személy az I. pontban megadott elérhetőségen keresztül írásban kérheti, hogy a Tankerületi Központ helyesbítse az Önre vonatkozó pontatlan személyes adatát. Amennyiben az érintett hitelt érdemlően igazolni tudja a helyesbített adat pontosságát, a Tankerületi Központ a kérést haladéktalanul teljesíti, és erről az érintettet egyidejűleg értesíti.

3. Az adatkezelés korlátozásához való jog

Az érintett személy az I. pontban megadott elérhetőségen keresztül kérheti, hogy a személyes adatai kezelését a Tankerületi Központ korlátozza (az adatkezelés korlátozott jellegének egyértelmű jelölésével és az egyéb adatoktól elkülönített kezelés biztosításával) amennyiben

* vitatja a személyes adatai pontosságát (az ellenőrzés időtartamára a Tankerületi Központ korlátozza az adatkezelést);
* az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;
* az adatkezelőnek már nincs szüksége a személyes adatokra viszont az érintett igényli azokat jogi igények előterjesztéséhez, érvényesítéséhez vagy védelméhez; vagy
* az érintett tiltakozott az adatkezelés ellen (ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben).

4. A tiltakozáshoz való jog

Az érintett az I. pontban megadott elérhetőségeken keresztül tiltakozhat az adatkezelés ellen, ha álláspontja szerint a Tankerületi Központ a személyes adatát a jelen adatkezelési tájékoztatóban megjelölt céllal összefüggésben nem megfelelően kezelné.

**VIII. Jogorvoslattal kapcsolatos lehetőségek**

Amennyiben a pályázó úgy ítéli meg, hogy a Tankerületi Központ a személyes adatainak kezelése során megsértette a hatályos adatvédelmi követelményeket, akkor

* panaszt nyújthat be a Felügyeleti Hatósághoz.

A felügyeleti hatóság adatai:

Nemzeti Adatvédelmi és Információszabadság Hatóság (NAIH)

Cím: 1055 Budapest, Falk Miksa utca 9-11.

Postacím: 1363 Budapest, Pf.: 9.

e-mail: ugyfelszolgalat@naih.hu

telefon: +36 (1) 391-1400

fax.: +36 (1) 391-1410

honlap: [www.naih.hu](http://www.naih.hu)

* lehetősége van bírósághoz fordulni. A per elbírálása a törvényszék hatáskörébe tartozik. A pert az érintett a lakóhelye vagy tartózkodási helye szerint illetékes törvényszék előtt is megindíthatja.